Lühendil WTF on vähemalt kaks tähendust, millest üks on levinud inglisekeelne  käibefraas ja teine Wisconsini turismiföderatsiooni lühend, mida viimane kasutab oma logol. 30 aastat pärast nime registreerimist ja selle laialdasemat kasutuselevõttu jõudsid WTF liikmed järeldusele, et see pole kõige parem lühend Wisconsini kauni looduse ja kultuuri edendamiseks (keegi olevat kuulnud, et see tähendab ka midagi muud). Selleks ajaks olid WTF lühendi üles noppinud interneti lugematud saidid, traditsiooniline meedia ning sellest räägiti ka saunalaval (või keeglit mängides nagu USA-s kombes).